కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
తాప్సీ పట్ల అసభ్యంగా ప్రవర్తించిన ఆకతాయి
సినిమాలు చేస్తూనే మధ్యమధ్యలో షాపింగ్ మాల్స్ ఓపెనింగ్స్‌కి హాజరవుతుండటం హీరోయిన్లకి అలవాటనే విషయం అందరికీ తెలిసిందే.
| Updated:
Feb 15, 2016, 11:20PM IST
తాప్సీ పట్ల అసభ్యంగా ప్రవర్తించిన ఆకతాయి
సినిమాలు చేస్తూనే మధ్యమధ్యలో షాపింగ్ మాల్స్ ఓపెనింగ్స్‌కి హాజరవుతుండటం హీరోయిన్లకి అలవాటనే విషయం అందరికీ తెలిసిందే. హీరోయిన్ల రాకతో అక్కడంతా సందడి వాతావరణం ఏర్పడటం, వారి అభిమానుల తాకిడితో షాపింగ్ మాల్ పరిసరాలు రద్దీగా మారటం జరుగుతుంది. పనిలోపనిగా కావాల్సినంత ప్రచారం కూడా లభిస్తుంది. రద్దీ కోరుకునే షాపింగ్ మాల్స్ ఓనర్లకి కావాల్సింది కూడా అదే కనుక హీరోయిన్ల చేత ప్రారంభోత్సవాలు చేయించడం అనేది ఎప్పటినుంచో వస్తున్న ఆనవాయితీగా మారింది. ఈ క్రమంలోనే కొన్నిసార్లు అభిమానులు, ఆకతాయిల నుంచి హీరోయిన్లు చాలా ఇబ్బందికరమైన పరిస్థితులని ఎదుర్కోవాల్సి వచ్చిన సందర్భాలు కూడా వున్నాయి. ఆదివారంనాడు చెన్నైలో ఓ షాపింగ్ మాల్ ప్రారంభోత్సవానికి వెళ్లిన హీరోయిన్ తాప్సీకి కూడా సరిగ్గా అటువంటి చేదు అనుభవమే ఎదురైందని తెలుస్తోంది. షాపింగ్ మాల్ ప్రారంభోత్సవానికి తాప్సీ వస్తోందని తెలుసుకున్న అభిమానులు భారీ సంఖ్యలో అక్కడికి చేరుకున్నారు. పెద్ద ఎత్తున ఎగబడిన అభిమానులు తాప్సీని చుట్టుముట్టేశారు. ఓ క్రమంలో వారిని కంట్రోల్ చేయడం అక్కడున్న భద్రతా సిబ్బంది వల్ల కూడా కాలేదు. అయితే ఇదే అదునుగా భావించిన ఓ ఆకతాయి తాప్సీని ఎక్కడెక్కడో తడమటంతోపాటు ఆమెని దాదాపు వేధించినంత పనిచేశాడట. ఓ దశలో ఆమె చీర కూడా లాగి పైశాచిక ఆనందం పొందినట్టు వార్తా కథనాలు వస్తున్నాయి. సదరు ఆకతాయిల వేధింపులతో విసిగిపోయిన తాప్సీ ఎలాగోలా ఆ రద్దీలోంచి వెంటనే బయటపడినట్టు సమాచారం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.